CELEX: 32019D1330
Language: sk
Date: 2019-08-05 00:00:00
Title: Rozhodnutie Európskej rady (EÚ) 2019/1330 z 5. augusta 2019, ktorým sa vymenúva vysoký predstaviteľ Únie pre zahraničné veci a bezpečnostnú politiku

7.8.2019   
               
               
                  SK
               
               
                  Úradný vestník Európskej únie
               
               
                  L 207/36
               
            
         ROZHODNUTIE EURÓPSKEJ RADY (EÚ) 2019/1330
         z 5. augusta 2019,
         ktorým sa vymenúva vysoký predstaviteľ Únie pre zahraničné veci a bezpečnostnú politiku
         EURÓPSKA RADA,
         so zreteľom na Zmluvu o Európskej únii, a najmä na jej článok 18 ods. 1,
         keďže:
         
                     (1)
                  
                  
                     Rozhodnutím Európskej rady 2014/639/EÚ (1) sa vymenovala vysoká predstaviteľka Únie pre zahraničné veci a bezpečnostnú politiku do 31. októbra 2019.
                  
               
                     (2)
                  
                  
                     Vysoký predstaviteľ Únie pre zahraničné veci a bezpečnostnú politiku by sa mal vymenovať na obdobie od konca súčasného funkčného obdobia Komisie do 31. októbra 2024.
                  
               
                     (3)
                  
                  
                     Listom z 26. júla 2019 vyjadrila zvolená predsedníčka súhlas s vymenovaním pána Josepa BORRELLA FONTELLESA za vysokého predstaviteľa Únie pre zahraničné veci a bezpečnostnú politiku.
                  
               
                     (4)
                  
                  
                     Podľa článku 17 ods. 7 tretím pododsekom Zmluvy o Európskej únii podliehajú predseda, vysoký predstaviteľ Únie pre zahraničné veci a bezpečnostnú politiku a ostatní členovia Komisie ako celok schváleniu Európskeho parlamentu,
                  
               PRIJALA TOTO ROZHODNUTIE:
         
            Článok 1
            Týmto sa za vysokého predstaviteľa Únie pre zahraničné veci a bezpečnostnú politiku na obdobie od konca súčasného funkčného obdobia Komisie do 31. októbra 2024 vymenúva pán Josep BORRELL FONTELLES.
         
         
            Článok 2
            Toto rozhodnutie oznámi pánovi Josepovi BORRELLOVI FONTELLESOVI predseda Európskej rady.
            Nadobúda účinnosť dňom jeho oznámenia.
         
         
            Článok 3
            Toto rozhodnutie sa uverejní v Úradnom vestníku Európskej únie.
         
         
            V Bruseli 5. augusta 2019
            
               
                  Za Európsku radu
               
               
                  predseda
               
               D. TUSK
            
         
         
            (1)  Rozhodnutie Európskej rady 2014/639/EÚ z 30. augusta 2014, ktorým sa vymenúva vysoký predstaviteľ Únie pre zahraničné veci a bezpečnostnú politiku (Ú. v. EÚ L 262, 2.9.2014, s. 6).